text: সত্যি করেই ছাড়ল ম্যাককালাম বাহিনীCRICKETSANGBAD.com
  Home অন্যান্য সত্যি করেই ছাড়ল ম্যাককালাম বাহিনী
  সত্যি করেই ছাড়ল ম্যাককালাম বাহিনী
  শ্রীলংকার বিপক্ষে আজকের ম্যাচ দিয়ে সিরিজ জয়ের ব্যাপারে অনেকটাই নিশ্চিত ছিলো নিউজিল্যান্ড। সত্যি করেই ছাড়ল ম্যাককালাম বাহিনী। ষষ্ট ম্যাচে সফরকারী লঙ্কান্দের ১২০ রানের বিশাল ব্যবধানে পরাজিত করে এক ম্যাচ হাতে রেখেই সিরিজ জিতে নিয়েছে নিউজিল্যান্ড।
  নিউজিল্যান্ডের দেওয়া ৩১৬ রানের টার্গেটে খেলতে নামা শ্রীলংকাকে মাত্র ১৯৫ রানেই ধসিয়ে দেওয়ার মূল নায়ক কিউই পেসার কোরি এন্ডারসন। ৫২ রান খরচ করে তিনি ফিরিয়েছেন চারজন লঙ্কান ব্যাটসম্যানকে। শ্রীলংকার পক্ষে সর্বোচ্চ ৮১ রানের ইনিংস খেলেন অভিজ্ঞ ব্যাটসম্যান কুমার সাঙ্গাকারা।
  এর আগে ডাবলিনে টসে জিতে আগে ব্যাট করতে নেমে তৃতীয় উইকেটে কেন উইলিয়ামসন ও জেমস টেইলরের ১১৭ রানের ঝোড়ো জুটিতে ভর করে নির্ধারিত ৫০ ওভারে ৩১৫ রান সংগ্রহ করে স্বাগতিক নিউজিল্যান্ড। কেন উইলিয়ামসন এর ব্যাট থেকে ৯৭ রান এবং টেইলরের ব্যাট থেকে ৯৬ রান আসে। শ্রীলংকার ধাম্মিকা প্রাসাদ দুইটি উইকেট নিয়েছেন।
  উল্লেখ্য, এই ম্যাচের মাধ্যমে সাত ম্যাচের চারটিতে জয় নিয়ে এক ম্যাচ হাতে রেখেই সিরিজ জিতে নিলো নিউজিল্যান্ড দল।